cyanic-selkie/wikianc huggingface dataset:
Furuprosesjonsspinner
Levevis
Larvene lever på furu, og de voksne sommerfuglene flyr i mai. Ellers ligner biologien mye på eikeprosesjonsspinnerens, se under denne arten. Hunnen legger 75 – 250 egg i tette, spiralformede ansamlinger rundt en furunål. Larvene vokser seg fullvoksne i løpet av en sommer, men kan ligge over flere år som pupper. Som eikeprosesjonsspinneren kan denne artens larver forårsake betydelige helseproblemer.
Grady County (Oklahoma)
Grady County er et fylke i den amerikanske delstaten Oklahoma. Det ligger sørvest i staten og det grenser mot Canadian County i nord, McClain County i øst, Garvin County i sørøst, Stephens County i sør, Comanche County i sørvest og mot Caddo County i vest.
Fylkesvei 252
Veien ble bygd først på 1950-tallet og første bilen kjørte veien i september 1954. Veien kom til som en forlengelse av riksveien mellom Eidsbugarden og Tyinholmen og hadde status som riksvei helt til regionsreformen trådte i kraft 1. januar 2010. Fra denne dato har den status som fylkesvei.
Nobelprisen i kjemi
Medalje og diplom
Diplomet for prisvinnerne i medisin består av to deler, en side med prisens og prisvinnerens detaljer påskrevet og en kunstnerisk billedside, som hvert år utformes av en ny kunstner.
Majavatn
Majavatn-affæren
Majavatn-affæren eller Majavasstragedien var en hendelse i Majavatn høsten 1942 under andre verdenskrig.
Aker Solutions
I 2020 fusjonerte Aker Solutions med Kværner.
Doctor Doom
Handlingsreferat
Victor overlevde. Når han endelig kom tilbake til Romani-leiren, oppdaget han morens okkultisme, og sverget å ta hevn over baronen. Victor vokste opp til å bli en egenrådig og briljant ung mann, som kombinerte trolldom og teknologi for å skape fantastiske enheter som han brukte til å holde baronens håndlangerne i sjakk - og beskytte folket sitt. Men hans bedrifter tiltrekker seg oppmerksomheten til en dekan ved Empire State University, som sendte noen til leiren hans. Von Doom blir tilbudt muligheten til å studere i USA, og Von Doom velger å forlate sitt hjemland og sin kjærlighet, Valeria, bak seg.
Lin Liguo
Lin Liguo (kinesisk: 林立果, født 1945 i Kina, død 13. september 1971 i en flystyrt i Mongolia) var sønn av den kinesiske kommunistiske militærlederen Lin Biao, og den som var ansvarlig for Prosjekt 571, et planlagt kupp mot Mao Zedong.
Eurovision Song Contest 1970
Norden trekker seg
Også ellers i Norden møtte konkurransen på motbør. Danmark hadde trukket seg ut allerede i 1967, mens Finland, Norge og Sverige fortsatte å delta inntil videre. I 1969 ble konkurransen arrangert i Spania, som da var et diktatur under general Francisco Franco. Også da blusset diskusjonen om boikott opp, men etter litt om og men, besluttet de tre nordiske landene seg for å delta.
Colette Bourgonje
Paralympiske leker
Ved paralympiske sommerleker 2000 kom hun sist i mål, og kom på 6.-plass på 100 meter, med tiden 19,14. Også på 200 og 400 meter kom hun sist i mål, og fikk 7.-plass. Hun kom på 6.-plass på 800 meter, og stilte til start på maraton, men fullførte ikke. Hun deltok igjen ved paralympiske vinterleker 2002, der hun kom på 6.-plass på 10 km sitteski, 4.-plass på 2,5 km og 9.-plass på 5 km.
Karl von Habsburg-Lothringen
Bakgrunn
Han er sønn av Østerrike og Ungarns tidligere kronprins, erkehertug Otto von Habsburg og prinsesse Regina av Sachsen-Meiningen. Han er dermed sønnesønn av keiser Karl I av Østerrike-Ungarn. Hans far var huset Habsburgs overhode fra 1922 til han overlot denne funksjonen til sønnen i 2007.
Offentlig og politisk virke
Han er bærer av ordenen Det gylne vlies og siden andreasdagen 2000 også overhode og ordensherre for den habsburgske utgave av denne.
Rosenkorsordenen A.M.O.R.C.
Ordenens symbol er et kors med en rose i sentrum.
Jurisdiksjoner
Rosenkorsordenen A.M.O.R.C. er ledet av en høyeste storlosje i Canada. Under denne finnes det 23 jurisdiksjoner med ulike språk. Den skandinaviske storlosjen dekker de nordiske språk, slik at man sitter igjen med 19 storlosjer, som hver enkelt har et separat segl og et eget språk:
Ordenen i Danmark
Århus Pronaos ble grunnlagt på 1970-tallet og ble nedlagt i 1980-årene. Borealis Pronaos ble grunnlagt i midten av 1980-årene, men eksisterer ikke lenger.
Ordenen i Sverige
Den Svenske Storlosjen Rosenkorset ble grunnlagt i Malmö i 1934. Den første stormesteren var folkeskolelæreren og forfatteren Anton Svanlund (1863–1948). Anton Svanlund ble født den 11. juli 1863 på kirkestedet Östra Nöbbelöv i Järrestads herred i Kristianstads län. Da han giftet seg i 1890, flyttet han og jobbet som folkeskolelærer («överlärare») ved Östra Folkskolan i Carolikvartalet innenfor det som senere ble Malmö kommune. Denne skolen var blitt opprettet den 1. oktober 1806, som et ledd i fattigdomsomsorgen; den ble også kalt «fattigskolen» frem til 1842 da den offisielle benevnelsen folkeskole ble innført.
Svanlund arbeidet på denne måten for byens fattige; i den forbindelse engasjerte han seg også i avholdssaken. Fra 16. til 23. august 1903 ble han utpekt som en av flere foredragsholdere i Helsingborg i Skåne. Foredragene ble arrangert av Centralförbundet för nykterhetsundervisning og hans bidrag hadde tittelen Alkoholens inverkan på kroppens viktigaste organ.
Christopher Scolese
I løpet av hans liv har Scolese mottatt mange priser og utmerkelser, for eksempel Distinguished Service Medal for hans mange arbeider for NASA. Scolese var også medlem av Institute of Electrical and Electronic Engineers og American Institute of Aeronautics. Han var fungerende direktør i NASA fra 21. januar 2009, etter avgangen til Michael D. Griffin, frem til han 16. juli 2009 ble etterfulgt av Charles F. Bolden.
Lyon
Elvene Rhône og Saône møtes sør for bydelen Presqu'île («halvøya»). Presqu'île utgjør sammen med renessansebydelen Vieux Lyon, den opprinnelige romerske bosettingen Fourvière og Croix-Rousse, kjent for sine silkeveverier, Lyons historiske sentrum. Dette området med sine mange historiske bygninger og anlegg ble i 1998 oppført på UNESCOs verdensarvsliste.
Historie
Byen ble grunnlagt av romerne 43 f. Kr. og fikk det keltiske navnet Lugdunum. Den ble hovedstad for den romerske provinsen Gallia Lugdenensis. To romerske keisere ble født i Lyon, Claudius og Caracalla. Viktige minnesmerker fra romertiden er det romerske teateret i Fourvièreåsen, bygd i to faser: 15 f.Kr. og på 200-tallet, med plass til 10 000; og det mindre Odeonteateret i nærheten, med 3 000 plasser. Musée gallo-romain de Fourvière ligger i nærheten av teatrene. Museets nye bygning åpnet i 1975. Amphithéâtre des Trois Gaules ble trolig bygd i år 19, og hadde både kultiske og politiske funksjoner.
På slutten av 1400-tallet utviklet Lyon seg til det viktigste senter for bankvesenet og handel i Frankrike, særlig silkehandelen var sentral. Bydelen Vieux Lyon ved foten av Fourvièreåsen er et godt bevart bygningsmiljø fra renessansen. Bydelen omfatter 24 hektar, og ble vernet i 1954. De tre kvartalene Saint Jean, Saint Paul og Saint Georges var på 1400- og 1500-tallet senter for henholdsvis kirken, banker og silkevevere. Den gamle bydelen har mange fornemme borgervillaer (Hôtel particulier). En av dem, Hôtel de Bullioud ble tegnet av Philibert Delorme (1512–1570).
Rosenkorsordenen A.M.O.R.C.
Den Skandinaviske Storlosje
I august 1999 åpnet imperatoren og Live Söderlund den nye administrasjonen i Helsingfors. Under verdenskongressen i Göteborg den 4. august 2001 ble deretter Den Nordiske Storlosje omdøpt til Den Skandinaviske Storlosje, og den er i dag jurisdiksjonen for Norge, Sverige og Danmark. Island hører siden 2001 inn under jurisdiksjonen til den engelske storlosje for Europa, Midtøsten og Afrika.
Lyon
Geografi
Lyon domineres av elvene Rhône og Saône som fra nord løper gjennom byens historiske sentrum og fortsetter som Rhone helt i sør. Elvene former mellom seg en landtunge som også er en bydel, kalt Presqu'île, fransk for halvøy. I vest og nord reiser det seg to høyder som innrammer sentrum, mens en stor slette brer seg ut østover fra Rhone.
Den nordlige åsen Croix-Rousse ble kalt åsen som arbeider, en henvisning til de mange små silkeveverier som i sin tid gjorde byen kjent.
Gastronomi
Lyon regnes som Frankrikes gastronomiske hovedstad. Den verdensberømte kokken Paul Bocuse (1926-2018) kom fra Lyon, og drev restauranter i Lyon og omegn.
Rosenkorsordenen A.M.O.R.C.
Den Skandinaviske Storlosje
Fra 1976 til 1982 var hovedkvarteret i turisthotellet Furuborg i Skälderviken. Dette var også hovedkvarteret til den svenske storlosjen fra 1959 til 1974.
Lyon
Fra det 19. århundret og senere
Palais des congrès de Lyon, også kalt Cité International, av en gruppe bygninger tegnet av arkitekten Renzo Piano. Dette anlegget stod ferdig i 1998 og rommer ulike funksjoner. Kvartalet ligger ved Rhones venstre bredd litt nord for sentrum.
Kurt Georg Kiesinger
I perioden 1949 til 1990 var Forbundsrepublikken Tysklands territorium begrenset til Vest-Tyskland.
Tysk kansler
Den 27. oktober 1966 trakk FDP seg ut av den føderale regjeringen på grunn av uenighet om statsbudsjettet. Selv om Ludwig Erhard fremdeles var kansler og CDU-formann, besluttet CDU/CSU-fraksjonen å velge en ny kanslerkandidat til å overvinne regjeringskrisen.
Som kansler oppnådde Kiesinger stor popularitet i befolkningen. Kiesingers regjering klarte, selv om den omfattet så forskjellige personer som Willy Brandt, Franz Josef Strauss, Herbert Wehner og Karl Schiller, å holde i tre år og gjennomføre nesten alt den satte seg fore, deriblant de omstridte unntakslovene.
Som regjeringens egentlige bakmenn ble regnet fraksjonsformennene Helmut Schmidt (SPD) og Rainer Barzel (CDU/CSU). Regjeringens stjerner var, ved siden av kansleren, Karl Schiller og Franz Josef Strauss, populært kalt «Plisch und Plum». I 1968 gav Kiesinger en tale for Forbundsdagen kalt Bericht zur Lage der Nation im geteilten Deutschland, og innledet dermed en tradisjon som holdt helt til gjenforeningen i 1990.
Scrapbooking
Alterned projects
Det er også blitt vanlig å dekorere andre objekter enn albumsider, og dette kalles altered projects. Det kan være dekorering av bokser, esker, rammer, vinbokser, lerreter, påskeegg og annet. Det er bare fantasien som setter grenser. Det er også mange som benytter stempelteknikker av ulike slag i sine arbeider. En annen kjent teknikk er decoupage.
Digital scrapbooking
Digital scrapbooking har avansert dithen at digitale scrapbook-LO'er kan bli laget kun ved bruk av online internett-basert programvare. Brukerne laster opp bilder, lager en digital scrapbook-LO ved bruk av en nettside og digital scrapbook-grafikk. LO'en kan deretter lastes ned som en lavoppløst jpeg-fil for deling på internett, eller lastes ned som en høyoppløst jpeg-fil for utskrift.
Pierre Boyer de Latour du Moulin
Liv
Moulin ble general i hæren i 1956, men ble permittert etter publiseringen av boken Vérités sur l'Afrique du Nord (Sannheter om Nord-Afrika).
Tordensky og Rappfot
Tordensky og Rappfot (originaltittel: Thunderbolt & Lightfoot) er en amerikansk kriminalkomedie fra 1974 regissert av Michael Cimino. Filmen handler om en raner som er på flukt fra sine tidligere kolleger. Han slår seg sammen en yngre raner for å finne en stor sum penger som han gjemt unna for mange år siden. Hovedrollen spilles av Clint Eastwood, mens sentrale biroller spilles av Jeff Bridges, George Kennedy og Geoffrey Lewis.
Popularitet og økonomi
Produksjonskostnadene er estimert til $4 millioner.
Mini (BMC)
Mini er en liten bil som ble produsert av britiske British Motor Corporation (BMC) fra 1959 til 2000. Mini er den mest populære britisk-bygde bilmodellen, og har siden blitt erstattet av nye MINI, som ble lansert i 2001. Den originale blir ansett som et ikon fra 1960-tallet, og dens plassbesparende forhjulstrekk-system inspirerte en hel generasjon bilprodusenter. I den internasjonale avstemningen for verdens mest innflytelsesrike bil kom Mini på andreplass etter Ford Model T.
Klinge-dommen
Flertallets synspunkt
Åtte av dommerne sluttet seg til Skaus votum. To av dem, Schjelderup og Berg, mente at norske domstoler også uten anordningen hadde kunnet ilegge dødsstraff med hjemmel i folkeretten. Justitiarius Berg, som voterte sist, tilføyde: «Fiender som bryter inn i landet vårt og overfaller folket, står utenfor det norske rettssamfunnet. Vi har ingen andre rettsplikter mot dem enn de som følger av folkeretten.»
Mary Lou Williams
Karriere
Platen Kirk spilte inn i Kansas City, var med Williams som pianist og arrangør (6 spor ble innspilt i Kansas City i 1929 og de resterende 17 spor ble innspilt i Chicago i 1930, og ytterligere 2 ble spilt inn i New York i 1930). Under en av sine reiser til Chicago i 1930, spilte Williams inn «Drag 'Em» og «Night Life» som pianosoloer. Williams tok navnet Mary Lou etter forslag fra Brunswicks Jack Kapp. Platen solgte over alle forventninger, og gav på kort tid Williams nasjonal berømmelse. Kort tid etter innspillingen ble hun innlemmet som Kirks faste andrepianist, spilte solostykker og arbeidet som frilansarrangør for store navn som Earl Hines, Benny Goodman og Tommy Dorsey. I 1937 produserte hun In the Groove(Brunswick) i samarbeid med Dick Wilson, og Benny Goodman spurte Mary om å skrive en blues for bandet sitt. Resultatet ble «Roll 'Em», et bluesbasert boogie-woogie-stykke, etterfulgt av suksesslåten «Camel Hop», som ble Goodmans kjenningsmelodi for hans radioprogram som ble sponset av sigarettprodusenten Camel. Goodman prøvde å ansette Williams på en kontrakt hvor hun utelukkende skulle skrive for ham, men hun nektet, og foretrakk å arbeide som frilanser. Williams var da blitt en av de mest etterspurte komponister i swingepoken.
Siste år
Hennes siste innspilling, Solo Recital(Montreux Jazz Festival, 1978), tre år før hun døde, var en medley bestående av spirituals, ragtime, blues og swing. Andre høydepunkter er Williams' arrangementer av "Tea for Two", "Honeysuckle Rose", og hennes to komposisjoner "Little Joe from Chicago" og "What's Your Story Morning Glory". Andre kjente innspillinger er "Medley: "The Lord Is Heavy", Old Fashion Blues", "Over the Rainbow", "Offertory Meditation", "Concerto Alone at Montreux" og "Man I Love".
Multi Media Interface
Skjermen
Det kan være et 5-tommers monochrome sort/rødt display, eller et høyoppløselig fargedisplay på 7 tommer.
Ove Jørstad
Ove Jørstad (født 20. august 1970, død 10. februar 2008) var en norsk fotballspiller. Jørstad var opprinnelig fra Vardø, og startet sin fotballkarriere på seniornivå for Alta IF. I 1996 meldte Jørstad overgang til Kongsvinger, hvor han spilte to sesonger. Han spilte til sammen 31 eliteseriekamper for KIL, og scoret tre mål. I 1998 dro han til Lyn, og spilte senere for Asker og Fossum.
Gotere
Opprinnelse
Kulturen i dette området var synlig påvirket av kulturen i sørlige Skandinavia (i form av steinsettinger, gravhauger, bautasteiner og lignende) så tidlig som sen nordisk bronsealder og tidlig førromersk jernalder (ca. 1300 – ca. 300 f.Kr.). Faktisk var den skandinaviske innflytelsen i Pommern og dagens nordlige Polen fra ca 1300 f.Kr. (periode III) og framover såpass betydelig at en del forskere seg denne kulturen som en del av den nordiske bronsealderkultur.
Det er antatt at goterne har krysset Østersjøen en gang mellom slutten av denne perioden, ca 300 f.Kr. - 100 e.Kr. Tidlige arkeologiske bevis i den svenske provinsen Östergötland antyder en generell avbefolkning i løpet av den samme perioden, men det er ikke bekreftet i senere forskningsrapporter. Hva som er lettere å konstatere er at bosetningen i området Pommern kan synes å være i overensstemmelse med innføringen av skandinaviske gravtradisjoner, som blant annet steinsirkler og reising av bautasteiner, noe som synes å ha vært meget vanlig på øya Gotland og andre deler av sørlige Sverige. Det er derimot vanskelig å trekke entydige konklusjon mellom generell kulturell innflytelse og påvirkning via innvandring.
Folkevandring til Svartehavet
Ankomsten av germanske folk ved kysten av Svartehavet er generelt forklart som en gradvis folkevandring av gotere fra et område som i dag er Polen og Ukraina, reflekterer tradisjonen til Jordanes og gamle sanger.
På begynnelsen av 100-tallet e.Kr. endret wielbarkkulturen fra sørøst og mot Svartehavet. Den del av denne kulturen som flyttet på seg var den eldste delen, lokalisert vest for Wisła og praktiserte fortsatt skandinaviske gravskikker. I Ukraina bosatte de seg og gjorde seg til herskere av eller dominerte den lokale zarubinetskulturen, og i forening med denne oppsto tschernjachowkulturen (ca. 200 – ca. 400).
Flyktninger og invasjoner
Sent på 500-tallet bosatte gotere seg som foederati i deler av Anatolia. Deres etterkommere som dannet eliteregimentet Optimatoi, levde fortsatt der tidlig på 700-tallet. Mens de ble i stor grad assimilert og tatt opp i den lokale befolkningen, var deres gotiske opprinnelse fortsatt velkjent. Kronikøren Teofanes bekjenneren kalte dem for gothograeci, hvilke betyr goter-grekere.
Ørsted (firma)
Ørsted ble grunnlagt som Dansk Naturgas A/S i 1972. Navnet ble endret til Dansk Olie og Naturgas A/S i 1973 og til DONG i 2002. I 2017 endret selskapet navn til Ørsted, oppkalt etter den danske fysikeren Hans Christian Ørsted.
Thorbjørn Olufsen Skaktavl
Prest og kannik
Han er også kjent som kannik i Hamar domkapittel. I et epitafium fra Norsk Folkemuseum, står det om ham:
Automatgir
Automatgir er en girkasse som automatisk utvekslingsopphold mellom motor og drivhjul etter turtall og hastighet. Automatgir kan styres med girspak-liknende spak, joystick, trykknapper eller spak ved rattet. En helautomatisk girkasse kan både velg gir og utføre girskiftet automatisk. Føreren må som minimum velge om parkering, revers, nøytral (fri) eller forover.
Araberhest
Rasebeskrivelse
Araberhesten elegant og edel, med en høyreist holdning. Klassiske linjer og flygende/svevende gange kjennetegner også den typiske araberhesten. Temperamentet er livlig, men forsiktig. Araberhesten anses å være intelligent, lettlært og tillitsfull, utholdende, lettfôret og svært tilpasningsdyktig. Synet og hørselen er meget god.
Eksteriør
Skjelettet: Skjelettet har en eksepsjonelt hard kvalitet. Kraniet er kort og bredt, med en konkav form. Øyehulene er store og runde. De har 17 par ribben, mens andre raser har 18 par. Samtidig har den 16 halevirvler i stedet for 18, og oftest 5 lendevirvler istedenfor 6. Tennene er små og fint meislede. Kinnbena er meget lange, og alle kanter skarpe.
Gangarter og bevegelser
Trav: Eksepsjonelt lett og flytende. Bakbena skal arbeide med et kraftfullt fraskyv. Hasenes bevegelsesmønster er meget viktig. Frambeina skal føres med schwung.
Tony Kaye (musiker)
Badfinger, Detective og Cinema/Yes
Etter fire album og tolv år til med Yes, sluttet han. Han tilbød seg å hjelpe til i kulissene dersom de trengte ham, men det ble ikke noe av. Han jobbet ikke noe særlig i musikkbransjen på slutten av 1990-tallet, men de siste årene har han vært med på prosjekter som The Neil Deal, et hyllest-band til ære for Neil Young, og han er for tiden med i bandet Circa: som han har gitt ut to album sammen med. I 2008 var han igjen på turné med Badfinger.
Diskografi
med Flash
Hurtigløp på skøyter under Vinter-OL 2002 – 1000 meter damer
35 løpere fra 14 nasjoner deltok på distansen.
Rekorder
Før konkurransen var gjeldende verdensrekord og olympisk rekord:
Adenovirus
Beskrivelse
Organ som infiseres:
Den stille uke
I den tidligste kristne liturgi ble påsken antagelig feiret kun på påskedag. Etter hvert begynte man å feire den over flere dager, for å følge Jesu lidelseshistorie. Dette skjedde særlig i forbindelse med at pilegrimmer begynte å valfarte til Jerusalem. På slutten av 300-tallet var langfredag og påskeaften regnet som dagene for Jesu lidelse, og det utviklet seg en egen liturgi for disse dagene.
Suvenir
Typiske suvenirartikler
Som eksempler på vanlige suvenirer fra ulike land kan nevnes:
Grunnkretser i Tolga kommune
Grunnkretser i Tolga kommune er delområder og grunnkretser som seksjonerer Tolga kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Euro
Eurosonen
Andorra, Monaco, San Marino og Vatikanstaten kan utgi euromynter.
Språklige konvensjoner
Under utformingen av Lisboa-traktatens endelige tekst i oktober 2007 fikk Bulgaria gjennomslag for at landets kyrilliske skrivemåte av navnet euro skulle være евро (uttales evro), mens ECB ville bruke еуро.
Eurosymbolet
Hvor valutasymbolet plasseres varierer fra land til land. EUs publikasjonskontor anbefaler at eurosymbolet (eller forkortelsen EUR) med et mellomrom plasseres etter beløpet. . Denne anbefalingen gis for alle språk med unntak av engelsk, irsk og latvisk.
Den økonomiske og monetære union (ØMU)
EF-toppmøtet i juni 1989 i Madrid nedsatte en komité, ledet av Jacques Delors, som skulle foreslå en plan for gjennomføringen av den økonomiske og monetære union (ØMU).
Handel og turisme
Empiriske studier om euroens effekter har vist at den har ført til at handelen innen euroområdet har økt med mellom 5 og 10 prosent. En annen studie viste riktignok at handelen økte med bare 3 prosent. Ikke desto mindre har en metaanalyse av alle tilgjengelige studier kommet fram til at utbredelsen av rapporter som peker på at euroen har hatt en positiv effekt på handelen kan være en konsekvens av publiseringsbias og at effekten på handelen egentlig er ubetydelig.
Euro i verden
Euro er etterhvert blitt en utfordrer til amerikansk dollar utenfor Europa som foretrukket valuta. I deler av Karibia og arabiske land, er den lokale valuta låst i forhold til verdien av amerikansk dollar. Flere land i Afrika har i stedet valgt å låse verdien av sine valutaer til euro.
Erik Sæter Jørgensen
Mye av Sæter Jørgensens arbeid er med musikere, og har det siste året jobbet tett med metallbandene Purified in Blood og Kvelertak. I 2010 fikk han bronse i kategorien “Photographer of the Year» i The Digital Magazine Awards for det digitale magasinet han lagte av bilder av Purified in Blood og Kvelertak sine konserter under Rått & Råde-festivalen i 2010. Han har også turnért med flere andre band og driver sitt eget firma, kalt Nufsaid.
Linneryd
Linneryd er et tettsted i Tingsryd kommune i Kronobergs län i Småland i Sverige. I 2010 hadde tettstedet 488 innbyggere.
Ekte trøfler
Trøfler i Norge
Nøttetrøffel, kjempetrøffel og foldtrøffel er også trøfler, men tilhører andre slekter.
Austin (bilmerke)
Historie
Herbert Austin (1866–1941), senere Sir Herbert, stiftet The Austin Motor Company i 1905, i Longbridge, som den gang lå i Worchestershire. (Longbridge ble en del av Birmingham i 1911 da bygrensene ble flyttet.) Selskapets første bil var en konvensjonell modell med kjededrift og en fem liters, firesylindret motor. I løpet av de første fem årene ble omkring 200 eksemplarer bygget. Under den 1. verdenskrig vokste Austin betraktelig, takket være oppdrag fra myndighetene for bygging av alt fra artilleri til fly. I denne perioden økte arbeids­stokken fra rundt 2 500 til over 22 000 ansatte.
Liste over norske redningsskøyter bygget i tre
Da Redningsselskapet bestemte å bygge seilende redningsskøyter, håpet man at losene kunne utgjøre redningsvesenet ved at Redningsselskapet støttet losene økonomisk så de kunne få sikre skøyter av Archertypen, bygget i eik og med vanntett garnering (hud på innsiden av spantene) så de ble synkefrie og med jernkjøl så de ble kantrefrie. Det ble derfor først bygget tre kombinerte los- og redningsskøyter.
Redningsskøyter bygget i tre
Redningsskøytene er gruppert etter båtbyggeri og byggeår.
Klosterenga
Klosterenga er langstrakt i retning nordvest-sydøst, nesten 66 dekar, og avgrenses av muren rundt Oslo fengsel i nord, Nonnegata og boligene nord for Schweigaards gate i syd, Grønlands park – Botsparken i vest og Kjølberggata og Galgeberg i øst. Jarlegata går gjennom Klosterenga. I øst ligger en idrettsplass.
Manfredonia
Historie
Etter et jordskjelv i 1223 ble vannet i lagunene helseskadelig og den gamle byen ble forlatt. Den moderne byen Manfredonia ble bygd av kong Manfred mellom 1256 og 1263, noen kilometer fra ruinene av den antikke byen. I 1528 stod Manfredonia i mot et fransk angrep ledet av vicomten av Lautrec. I 1620 ble den ødelagt av osmanerane, som kun etterlot borgen og deler av bymurene.
Drakensteinfjellene
Den 13. januar 2004 døde Arne Næss jr. da han forulykket under en fjellklatring i Groot Drakenstein-fjellene i nærheten av byen Franschoek, omtrent 80 km fra byen Cape Town.
Wang Wanbin
Wang Wanbin arbeidet i mange år i Ma'anshan Iron and Steel Group Co., Ltd i Anhui. I august 1994 ble han overført til Ministeriet for matallurgisk industri, og i april 1996 ble han viseminister der. I juni 1999 ble han utnevnt til viseminister for statens økonomi- og handelskommisjon. I juli 2001 ble han viseformann og visepartisjef i den autonome region Guangxi Zhuang. I februar 2004 ble han eksekutiv visesekretær for partikomiteen i provinsen Liaoning.
Curaçao
Fra 1640-årene til 1713 var øya knutepunkt for slavehandelen i Karibia. I 1795 fant det sted et stort slaveopprør. På 1800-tallet opplevde øya nedgangstider og utvandring. Slaveriet ble opphevet i 1863. Da Shell startet oljeraffineri i 1920, skapte det store økonomiske ringvirkninger, innvandring og stor befolkningsøkning. Opptøyene i 1969 førte til store sosiale endringer og økt deltakelse for det afrikanskættede flertallet i samfunnsliv og politikk. Deres språk, papiamento, har fått økende anerkjennelse.
Økonomien er preget av turisme, oljeraffinering, bank- og finansnæring, handel og logistikk. Shells oljeraffineri ble i 1985 solgt til myndighetene på Curaçao, som leide det ut til det venezuelanske oljeselskapet PDVSA. Avtalen med PDVSA gikk ut ved utgangen av 2019.
Geografi
Curaçao ligger sør i Karibia utenfor kysten av Sør-Amerika. Avstanden til kysten av Venezuela er 65 km. En dyp renne skiller øya og fastlandet.
Curaçao ligger øst for Aruba og vest for Bonaire. Sammen med naboøyene regnes den som tilhørende den sørvestlige buen av De små Antiller, den som strekker seg fra vestover fra Isla Margarita til Aruba.
I 1978 undertegnet Nederland og Venezuela en avtale om grensen i havet. Curaçaos territorialfarvann grenser i øst mot nederlandsk farvann ved Bonaire, mens den tilstøtende sonen grenser mot Venezuela i sør og Aruba i vest. Den økonomiske sonen strekker seg nordover til den møter sonen til Den dominikanske republikk. Den nøyaktige avgrensningen mot den dominikanske sonen er ikke avtalt.
Plante- og dyreliv
På land er vegetasjonen tropisk og xerofyttisk med rundt 490 plantearter, flere av dem spesielt tilpasset de tørre forholdene. Biodiversiteten er størst vest på øya, særlig i de vernede områdene som utgjør Christoffelpark. Her finnes orkideer som Schomburgkia humboldtii og Brassavola nodosa, kaktus som Stenocereus griseus og Cereus repandus og planter i ananasfamilien. Det finnes mangrove ved kysten.
Religion
Det finnes et jødisk samfunn med røtter tilbake til de første tiårene av den nederlandske koloniseringen. Mikvé Israel-Emanuel-forsamlingen følger rekonstruksjonistisk jødedom. Av de 450 som tilhører jødiske menigheter, sogner 75 % til sefardiske Mikvé Israel-Emanuel, mens de resterende tilhører askenasiske Shaarei Tsedek.
Kompanitiden 1634–1791
Nederland var fortsatt i krig med Spania og Curaçao ble den første tiden benyttet som base for nederlandske angrep mot spanske skip og kolonier i regionen. Den naturlige og beskyttede havnen og plasseringen utenfor orkanbeltet gjorde stedet attraktivt. Kompaniet gikk straks i gang med å bygge et fort for å beskytte innseglingen til havnen. Etter at det enkle Waterfort var klart i 1634, tok byggingen av det større Fort Amsterdam til. Videre fortifikasjoner ble anlagt andre steder på øya. En bymur ble bygget for å beskytte bosettingen fra landsiden.
På grunn av fiendtlighetene med Spania kunne ikke nederlenderne skaffe salt derfra. Saltutvinning med tanke på preservering av fisk i hjemlandet var derfor en viktig virksomhet for kompaniet på Curaçao.
Slavehandel
Fra midten av 1600-tallet utviklet Curaçao seg til sentrum for slavehandelen i regionen. Den nederlandske slavehandelen var først konsentrert til Nederlandsk Brasil, men fra 1641 begynte kompaniet å bruke Curaçao som transitthavn for slaver fra Afrika. Guvernør Matthias Beck rapporterte til kompanidirektørene om at det var stor etterspørsel etter slaver i Venezuela og fra 1658 begynte slavehandelen via øya å ta seg opp. Nederlandsk Brasil var gått tapt i 1654.
Spanierne betalte kontant og handelen var attraktiv. Etter ankomsten ble slavene samlet i en leir på Negropont før de etter noen uker ble solgt videre. Handelen måtte gå raskt på grunn av den vanskelige tilgangen på mat.
1800-tallet: Nedgang
I 1845 ble de seks nederlandske øyene i Karibia gjort til én felles koloni, styrt fra Curaçao. Guvernøren ble assistert av viseguvernører på hver av de andre øyene og av rådgivende organer bestående av nederlandske tjenestemenn og representanter for den lokale eliten.
Mot slutten av 1800-tallet ble det produsert curaçaolikør i små kvanta, for lite til å dekke den lokale etterspørselen.
Ved utgangen av 1800-tallet var øya preget av fattigdom, feilernæring og alkoholisme. Helse- og skolevesenet var mangelfullt. Bare halvparten av barna gikk på skole. Befolkningen besto rundt 1895 av 2,500 protestanter, 1,500 jøder samt 23,500 svarte og fargede som var katolikker.
Oljeraffineri
Det ble også forsøkt å fornye økonomien på andre områder. Det ble derfor startet en forening for fremme av turisme i 1915. Først på 1900-tallet ble Rifwater på sørsiden av Otrobanda fylt igjen og bebygd.
I 1936 ble kolonien omdøpt til territorium, Gebiedsdeel Curaçao. Samtidig ble det innført begrenset stemmerett til et parlament og det første partiet ble grunnlagt. Den folkevalgte forsamling (Staten) fikk 15 medlemmer, hvorav 10 var direkte valgt. De øvrige 5 var oppnevnt av guvernøren, med én av disse som representant for raffineriet. 3,5 % hadde stemmerett.
Curaçao i De nederlandske Antiller
Etter krigen var raffineriet fortsatt viktig for økonomien. Antallet raffineriansatte nådde en topp i 1952, da det hadde 12,631 ansatte. Etter dette fant det sted en prosess med rasjonalisering og nedbemanning.
Opptøyene i 1969: Et vendepunkt
Den 30. mai 1969 ble Curaçao rystet av voldelige opptøyer. Hendelsene hadde utspring i utviklingen ved oljeraffineriet. I 1960-årene hadde Shell satt ut arbeid til lokale kontraktører. Fagforeningene var imot dette fordi de fryktet dårligere lønns- og arbeidsvilkår for arbeiderne i selskapene som fikk kontraktene. I mai 1969 gikk forhandlingene mellom et av selskapene som hadde fått kontrakt og fagforeningen i stå. Den felles tariffavtalen utløp og selskapet begynte isteden å ansette arbeidere på individuelle avtaler. Fagforeningen erklærte streik med krav om samme lønn som det Shell hadde gitt. 400 arbeidere deltok i streiken 6. mai. Streiken fikk ikke noe resultat. Fagforeningen gikk da til generalstreik som fikk stor oppslutning.
I et bredere perspektiv ses hendelsene som et vendepunkt. Opptøyene varte bare én dag, men fikk viktige konsekvenser for landets afrikanskættede befolkning. Opptøyene utløste det som omtales som sosial og politisk emansipasjon, frigjøring, for dette flertallet i befolkningen. Forholdet mellom gruppene på øya ble endret: Den hvite eliten tapte makt til det store flertallet av afrikanskættede. Hendelsene i 1969 ble også et vendepunkt for moderlandets politikk. Inntil da hadde det vært liten interesse for koloniene. Nederlands regjering begynte nå aktivt å fremme uavhengighet for De nederlandske Antiller.
Nye problemer
Etter 1969 ekspanderte offentlig sektor. Den ble brukt som et middel for politikere til å belønne egne velgere. En antilliseringspolitikk som skulle få lokale folk til jobbene ble gjort gjeldende. Samtidig økte konflikten mellom øyene. Særlig på Aruba følte folk at Curaçaos dominans var for stor. I 1980-årene fikk De nederlandske Antiller en stor offentlig sektor med 8000 offentlig ansatte: I tillegg hadde Curaçao ytterligere 5000.
Fra Shell til PDVSA til nye interessenter
Avtalen med Venezuela utløp i 2019, og i mars 2020 gikk Curaçao til sak for å få dekket et krav på 162 millioner amerikanske dollar mot PDVSA på grunn av påstått økonomisk mislighold. Samtidig ble PDVSAs oljeterminal på naboøya Bonaire tatt i besittelse.
Curaçao som eget land
Uavhengighetspartiet Pueblo Soberano var sterkt imot landets nye status. Også Partido MAN (Movishon Antia Nobo) stemte imot Curaçaos nye grunnlov av 2010.
Da Curaçao ble et eget land i 2010, inngikk det i avtalen at Nederland overtok en stor del av landets statsgjeld. Etter dette ble underskudd snudd til overskudd på statsbudsjettet. Et eget organ ble opprettet for å overvåke statsfinansene. Omorganiseringen i 2010 og medførte dermed ikke bare at Curaçao ble et eget land, men også at det økonomiske handlerommet ble begrenset. På dette punktet fikk dermed Curaçao og Sint Maarten mindre selvstyre enn det De nederlandske Antiller hadde.
Situasjonen i nabolandet Venezuela fra 2010 påvirket Curaçao økonomisk og sosialt. Raffineriet stengte som følge av stans i oljeleveranser, og handel og turisme stoppet opp. Fra 2017 ble Curaçao videre i økende grad mål for flyktninger fra Venezuela. Ved utgangen av januar 2020 oppga myndighetene antallet venezuelanske flyktninger, asylsøkere og migranter til 16,500. Tallet kan være høyere og i en rapport fra 2019 ble det anslått at Curaçao huset 26,000 av de omkring 4 millioner som hadde forlatt Venezuela på grunn av krisen der. Rapporten pekte videre på manglende politisk vilje og evne til å takle flyktningstrømmen. Udokumenterte venezuelanske migranter er utsatt for utnyttelse, menneskehandel og prostitusjon.
Statsoverhode og guvernør
Guvernøren representerer monarken og Kongeriket Nederlandene og står ansvarlig overfor kongerikets regjering. Det er guvernøren som åpner parlamentet i september hvert år. Etter at det har vært valg, leder guvernøren prosessen med regjeringsdannelse. Guvernøren må godkjenne lover forskrifter. Guvernøren er assistert av en viseguvernør og et sekretariat som ivaretar saker som gjelder kongerikets fellesanliggender.
Parlamentet
Parlamentet møtes til ordinær sesjon med start andre tirsdag i september.
Regjering
Regjeringen ledes av statsministeren og består av maksimalt ni ministre.
Partisystem
Det kristendemokratiske Partido Nashonal di Pueblo (PNP) er det eldste partiet. Det ble grunnlagt i 1948 som Nationale Volks Partij. Partido Antiá Restrukturá (PAR) er et liberalt parti grunnlagt i 1993. Partido pa Adelanto I Inovashon Soshal (PAIS), etablert i 2010, er beskrevet som sosialliberalt. Det populistiske sentrumspartiet Movementu Futuro Kòrsou (MFK) ble grunnlagt i juli 2010 av Gerrit Schotte, som tidligere tilhørte Partido Frente Obrero Liberashon 30 Di Mei (FOL). Sentrum-venstre-partiet Pueblo Soberano (PS) ble etablert i 2005 av Helmin Wiels. Partido MAN (Movishon Antia Nobo) er sosialdemokratisk, med en historie som går tilbake til De nederlandske Antillers tid.
Forsvar
Fram til 2009 var Det 31. infanterikompani i Nederlandse Korps Mariniers forlagt til Curaçao.
Rettsvesen
Det finnes en felles domstol for Aruba, Curaçao, Sint Maarten, Bonaire, Sint Eustatius og Saba som dømmer i første og andre instans. Dommere utnevnes på livstid og kan bare avsettes av høyeste rettsinstans, det vil si Nederlands høyesterett. Domstolsspråket er nederlandsk, men i saker for første instans kan papiamento benyttes.
Massemedier
Fjernsynskanalen TeleCuraçao presenterer seg selv som en nasjonal kanal, men regnes ikke som en allmennkringkaster. TeleCuraçao går tilbake til Antilliaanse Televisie Maatschappij som ble etablert i 1960. CBA har programmer også fra nederlandsk og flamsk fjernsyn via BVN.
Helse
Helseforsikringssystemet ble i 2013 omorganisert og samordnet. Grunnleggende helseforsikring ble innført for alle som har inntekt fra lønnet arbeid. Ordningen forvaltes av SVB (Banko di Seguro Sosial, Sociale Verzekeringsbank).
Per 2013 hadde landet et større sykehus med 536 senger og et mindre med 40. Det psykiatriske sykehuset hadde 200 senger. I tillegg fantes flere andre institusjoner.
Likestilling og familieforhold
Flere kvinner enn menn har eksamen fra videregående skole og høyere utdanningsinstitusjoner.
Energi
Det venezuelanske statsoljeselskapet drev til utgangen av 2019 Isla-raffineriet gjennom et datterselskap kjent som Isla, formelt Refineria Isla Curaçao. Anlegget produserte produkter som drivstoff (blant annet flytende petroleumsgass, bensin, flybensin, diesel og bunkersolje), polymerer, petrokjemiske råstoff og asfalt, samt ulike typer smøreolje. Raffineriet har en dagskapasitet på 330,000 fat råolje.
Musikk og dans
Musikktradisjonene på øya har gjenspeilet det delte samfunnet. Mens det afrikanskættede flertallet har uttrykt seg gjennom afrikanskpåvirkete musikk- og danseformer, som tambú, identifiserte den rike overklassen seg med europeiske musikk og dans.
Byggekunst
Arkitekten Carel Weeber vendte i 2005 tilbake til øya etter å ha arbeidet i Nederland siden 1955.
Idrett
De nederlandske Antiller hadde sin egen nasjonale olympisk komité fra 1950 til 2011. Etter at dette landet ble oppløst i 2010, mistet komiteen i 2011 anerkjennelsen fra Den internasjonale olympiske komité. Liemarvin Bonevacia, Philipine van Aanholt og Reginald de Windt deltok derfor som uavhengige deltakere i sommer-OL i London i 2012.
Herrelandslaget i rugby union er organisert i Curaçao Rugby Federation som også er medlem av det nordamerikanske rugbyforbundet. Landslaget har deltatt to ganger i det nordamerikanske mesterskapet i rugby (3. divisjon), men ble ikke kvalifisert til mesterskapet i 2017.
Nasjonalstadion er Stadion Ergilio Hato, også kalt Sentro Deportivo Kòrsou (SDK), som ligger nordøst for Willemstad. Stadionet brukes til fotball og friidrett, og var arenaen til CARIFTA-lekene i 2017.
Forbury Gardens
Musikktribunen
Musikktribunen ble fornyet nylig som en del av restaureringsprosjektet. Byrådet organiserer sommerkonserter her hver søndag ettermiddag i løpet av juli og august.
Valle Hovin videregående skole
Valle Hovin videregående skole er en videregående skole samlokalisert med Intility Arena ved Valle Hovin i Gamle Oslo, som åpnet høsten 2017. Skolen er utarbeidet som en del av konseptet under navnet Vålerenga Kultur- og idrettspark i samarbeid med Vålerengens Idrettsforening. Konseptet inkluderer stadionanlegget, Vallhall Arena og treningsfeltet, og bygger på klubbens erfaring med prosjekter som Jobbsjansen, Vålerenga mot rasisme, Fargerik Fotball, og andre samfunnstiltak som klubben arbeider med.
Boxer
Opprinnelse og alder
Boxeren er en etterkommer av brabanter bullenbeisser, en nå utdødd hunderase fra området Brabant på grensen mellom Holland og Belgia, og engelsk bulldog. Disse hundene ble krysset i 1890 og avkommet ble siden kjent som boxer.
Samme året som München-utstillingen i 1895 oppnådde rasen anerkjennelse i hjemlandet. På utstillingen året etter, i 1896, ble Boxer-Klub E.V. grunnlagt. Den første rasestandarden skriver seg fra 1904.
Alt under første verdenskrig tok den tyske arméen i bruk boxeren som tjenestehund, der den gjorde tjeneste på mange ulike felt. Rasens suksess under denne krigen førte også til at den ble anerkjent som polititjenestehund i Tyskland i 1924. Akkurat når rasen kom til Norge vites ikke, men raseklubben ble dannet her så tidlig som i 1934.
Ethelred
Ethelred peker til flere personer:
Grunnkretser i Sortland kommune
Grunnkretser i Sortland kommune er delområder og grunnkretser som seksjonerer Sortland kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Trevor Rabin
Cinema, som ble Yes
Trevor Horn fikk tilbud om å bli med, men med «marerittet» fra Yes-turneen i 1980-81 friskt i minne, takket han nei. Ved en mer eller mindre tilfeldighet, kom Squire i snakk med sin gamle Yes-kollega Jon Anderson. De snakket om å gjøre noe sammen, og Squire ga Anderson en demo av det Cinema hadde spilt inn, og nevnte sånn tilfeldig at de var på let etter en vokalist. Anderson hørte på demoen og ba om å få bli med i Cinema.
Yes og filmmusikk
Anderson kom inn i studio veldig sent i prosessen, og la vokalen oppå Rabins eksisterende vokal-spor. Fordi Cinema nå inneholdt fire tidligere medlemmer av Yes, bestemte de seg for at det ville bli enklere å markedsføre seg som Yes enn som Cinema og skiftet dermed navn på bandet. Denne gjenopstandelsen av Yes ble tatt i mot med varierte følelser hos fans og musikkpressen, men både «Owner of a Lonely Heart» og «Leave It» ble store hits verden over. Albumet 90125 solgte over seks millioner enheter mellom 1983 og 1985 og er fremdeles Yes' mest-selgende album. Albumet var også med på å skaffe Yes en ny, yngre fanskare.
Tidlig i 1986 begynte Yes med innspillingen av et nytt album. Det var planen at Trevor Horn skulle produsere også denne gangen, men han trakk seg på grunn av konflikter mellom ham, Anderson og Squire. Til slutt bestemte Trevor Rabin seg for å produsere selv, og i 1987 kom albumet Big Generator. Dette albumet ble kritisert for å høres mere ut som et Trevor Rabin solo-album enn et Yes-album, og populariteten fra årene før var nesten forsvunnet. Etter turneen forlot Anderson bandet, og Rabin gikk tilbake til solo-karrieren. Hans fjerde soloalbum ble kalt Can't Look Away, og ble utgitt i 1989.
Svarthammartunnelen
Svarthammartunnelen er en 113 m lang veitunnel på fylkesvei 848 i Ibestad kommune i Troms. Tunnelen går gjennom Svarthammaren på Andørja. Den ble tatt i bruk samtidig som Mjøsundbrua i 1994.
Michael J. Behe
Michael J. Behe (født 18. januar 1952 i Altoona i Pennsylvania i USA) er en amerikansk professor ved Lehigh University, biokjemiker og forfatter, og er særlig kjent som talsmann for intelligent design.
Utdannelse og virke
Han er kjent for å forfekte det syn at livet inneholder en rekke biokjemiske strukturer som er ureduserbart komplekse, og som derfor ikke kan ha blitt frambrakt ved gradvis evolusjon slik neodarwinismen hevder.
Thomas Malory
Thomas Malory (ukjent fødselsår, kilder oppgir alt fra 1405 til 1420, sannsynlig fødselsår 1416 eller 1417, død 14. mars 1471) var forfatter av boken Le Morte d'Arthur, som handler om Kong Arthur og ridderne av det runde bord.
Nobelprisen i fysiologi eller medisin
Medalje og diplom
Diplomet for prisvinnerne i medisin består av to deler, en side med prisens og prisvinnerens detaljer påskrevet og en side som avbilder medaljens advers sammen med et sitat fra Nobels testament: «Åt dem som har gjort mänskligheten den största nytta.» Inntil 1965 hadde diplomet et kunstverk i stedet for medaljebilde og sitat, slik diplomene for de andre nobelprisene fortsatt har.
Cotton County
Fylket ble grunnlagt 18. november 1912.
To mot alle
To mot alle (originaltittel: Busting) er en amerikansk dramakomedie og kriminalfilm fra 1974 regissert av Peter Hyams. Filmen handler om to politimenn i sedelighetsavdelingen som får nye utfordringer når de må hanskes med en narkohai med koblinger til de store gutta. Hovedrollene spilles av Elliott Gould og Robert Blake, mens en sentral birolle spilles av Allen Garfield.
Handling
Patrick og Michael jobber i sedelighetspolitiet i Los Angeles. De er eksperter på å taue inn prostituerte og andre småkriminelle, men møter store problemer når de kommer på sporet av en narkohai med en forbindelse til en av de store gutta.
Beibei
Arealet er på 755 km², og høyden over havet er mellom 175 1,312 m.
George Berkeley
Kritikk av Locke
Locke hadde helt rett, sa Berkeley, da han sa at det eneste man noensinne kan tilegne oss direkte, er innholdet i egen bevissthet. Men hvis det er tilfelle, spør Berkeley, hvordan kan Locke hevde at eksistensen til bevissthetsinnholdet er forårsaket av ting som er fullstendig og fullstendig forskjellig fra det? Ting vi aldri kan få direkte tilgang til, det vil si materielle objekter.
Fryktens lønn (1977)
Handling
Filmen åpner med en prolog, og deretter fire segmenter. De viser hovedpersonene i forskjellige deler av verden, og gir deres historier. Vignett nr. 1 finner sted i Veracruz, Mexico. Nilo, en elegant kledd mann, går til en leilighet i Veracruz. Nilo henretter umiddelbart en intetanende leietaker med en revolver, før han forlater bygningen og ut på torget. Vignett nr. 2 i Jerusalem, Israel. En gruppe palestinere, forkledd som jøder, forårsaker en eksplosjon i nærheten av Damaskusporten i Jerusalem. De blir omringet av militæret. Den eneste som kommer seg unna var Kassem. Vignett nr. 3 i Paris, Frankrike.
Vignett nr. 4 i New Jersey, USA blir en kirke angrepet av en kriminell gjeng, og en av prestene blir skadd. Senere havner gjengen i en heftig krangel, som fører til at sjåfør Jackie Scanlon mister konsentrasjonen og kolliderer med en lastebil. Alle i bilen blir drept, unntatt Jackie - som slipper unna med alvorlige skader. Den sårede presten viser seg å være broren til Carlo Ricci, en beryktet mafia-sjef som ønsker å drepe Jackie for enhver pris.
DS «Hestmanden»
Vesteraalens Dampskibsselskab
Årene i krigstjeneste med minimalt vedlikehold hadde satt sine spor, og i 1946 ble «Hestmanden» sendt til Akers mekaniske verksted for ombygging og modernisering. Skipet ble satt i fart igjen i 1947 og gikk hovedsakelig i kystgodsruten frem til 1955.
Jefferson County (Oklahoma)
Jefferson County er et fylke i den amerikanske delstaten Oklahoma. Det ligger sør i staten og det grenser mot Stephens County i nord, Carter County i nordøst, Love County i øst og mot Cotton County i vest. Det har også grense mot delstaten Texas i sør.
Færøyenes geografi
Geografisk inndeling
Færøyene er inndelt i 30 kommuner med omkring 120 byer og bygder. Tradisjonelt er også Færøyene inndelt i seks sysler (på færøysk sýslar), Norðoyar, Eysturoy, Streymoy, Vágar, Sandoy og Suðuroy. Syslene oppstod som tinglag i middelalderen. Hvert syssel har en sysselmann og tilhører et politidistrikt, som omfatter flere sysler. Syslene har ikke lenger noen administrativ funksjon utenfor politi- og sysselmannsetaten. Syslene brukes fortsatt i kjennetegn for skip. I mange politiske og administrative sammenhenger har Streymoy vært delt i Norðurstreymoy og Suðurstreymoy.
Bergen Offentlige Bibliotek
Bygningen
Bygningen som huser dagens hovedbibliotek er tegnet av Olaf Nordhagen og ble oppført i 1917 etter at arkitekten i 1906 hadde vunnet arkitektkonkurransen. Den nyromanske bygningen er utført i stein og viser skandinaviske arkitekters interesse for å uttrykke en nasjonal karakter. I 1917 eller 1922 laget Wilhelm Rasmussen steinportretter  som finnes på bygningens portal mot Strømgaten. Bygningen ble fredet av Riksantikvaren i 1993.
Musikkavdelingen
Musikkavdelingen ble åpnet som egen avdeling den 2. februar 1924, på bibliotekets 50-årsdag. Dette sies å være Nordens eldste offentlige musikksamling. Allerede i 1913 begynte utlånet av «god, utvalgt musikk» fra en samling på ca. 200 bind, utvalgt av komponisten og pianisten Borghild Holmsen. Det var første gang noter ble utlånt fra bibliotek i Norge. Biblioteksjef Arne Kildal fikk dette i stand, og det var også han som sørget for at det ble tegnet inn musikkavdeling i det nye bibliotekbygget. Med de kjøp og gaver som etter hvert er kommet til, har Bergen nå den største notesamling av landets folkebibliotek, og blant Nordens største.
Alstermo
Aktiviteter
I Alsterån er det muligheter for bading, sportsfiske og kanoturer. Stedet er også velegnet for andre fritidsaktiviteter som skogsturer, sykling, ridning, bær- og soppturer osv. Det finnes tennisbaner, fotballbane, idrettshall og skytebane. Om vinteren er det gode forhold for skøyteløp og langrenn.